గోపాలపట్నం (విశాఖపట్నం)

గోపాలపట్నం,భారతదేశంలోని విశాఖపట్నం జిల్లా, మహా విశాఖ నగరపాలక సంస్థ పరిధిలో పశ్చిమ అంచున ఉన్న ప్రాంతం. ఈ ప్రాంతం విశాఖపట్నం నగరంలో ప్రధాన నివాస, వాణిజ్య, పారిశ్రామిక ప్రాంతం.. ఈ ప్రాంత పౌర సౌకర్యాలకు మహా విశాఖ నగరపాలక సంస్థ బాధ్యత వహిస్తుంది.గోపాలపట్నం పరిసర ప్రాంతంలో 2020 మే,7న గ్యాస్ లీక్ జరిగింది.ఈ ప్రాంతంలో గవర నాయుడు కమ్యూనిటీ అత్యధికంగా కేంద్రీకృతమై ఉంది.

 పరిసర ప్రాంతాలు 
సీతమ్మధార, గాజువాక, పెందుర్తి పొరుగున ఉంది.

 శబ్దవ్యుత్పత్తి శాస్త్రం 
గోపాలరాజు పేరు మీద గోపాలపట్నం పేరు పెట్టారు. అతను ఒకప్పుడు కోట గుట్ట, ఏనుగుల ద్వారం, గుర్రాల చెరువు, తాటి పెంట ప్రాంతాలను పరిపాలించాడు. తరువాత అవి గోపాలపట్నం ఏర్పడటానికి ఐక్యమయ్యాయి.

 స్థానం, భౌగోళికం 
గోపాలపట్నం విశాఖపట్నం విమానాశ్రయం నుండి 8 కి.మీ., విశాఖపట్నం రైల్వే స్టేషన్ నుండి 4 కి.మీ.దూరంలో ఉంది.గోపాలపట్నం ప్రాంత ప్రజలకు  వాల్టెయిర్ డివిజన్ లోని సింహాచలం రైల్వే స్టేషన్ సేవలు అందిస్తుంది.ఈ స్టేషన్  జాతీయ రహదారి16, రాష్ట్ర రహదారి 39 (ఆంధ్రప్రదేశ్) కలుపుతూ గోపాలపట్నం పరిసరాలకు 3 నుండి 4 కి.మీ.మధ్యలో ఉంది.

 రవాణా 
గోపాలపట్నం ప్రాంతానికి జాతీయ రహదారి16, రాష్ట్ర రహదారి 39 (ఆంధ్రప్రదేశ్) సౌకర్యం ఉంది. సమీపంలోని మండలాలు, విశాఖపట్నాలకు అనుసంధానించే ప్రధాన జిల్లా రహదారులు కూడా ఉన్నాయి. ఆంధ్రప్రదేశ్ రాష్ట్ర రోడ్డు రవాణా సంస్థ ద్వారా గోపాలపట్నం బస్ స్టేషన్ నుండి రాష్ట్రంలోని ప్రధాన ప్రాంతాలకు, విశాఖపట్నం నగరంలోని ముఖ్య ప్రాంతాలకు బస్సు సేవలను అందిస్తుంది.

గణాంకాలు

మూలాలు

 వెలుపలి లంకెలు 

వర్గం:విశాఖపట్నంలోని ప్రాంతాలు